།ཕྱོགས་མཚམས་རྒྱུ་ཞིང་སྐལ་
ལྡན་ལ། །སྣ་ཚོགས་ཆོ་འཕྲུལ་ཅི་ཡང་སྟོན། །དངོས་གྲུབ་བྱིན་འབེབས་སྟོངས་གྲོགས་
བྱེད། །སྐལ་མེད་ཉམས་པའི་ཚེ་སྲོག་འཕྲོག །ཤ་ཁྲག་ཚོགས་སུ་རྔམས་ཟས་བྱེད། །ལས་ལ་
467

འབྲི་གུང་ཕྱོགས་བཅུའི་མུན་སེལ་དཔེ་ཚོགས།
གྲུབ་པའི་ཕོ་ཉ་རྣམས། །དཔལ་ཆེན་འཇིགས་བྱེད་བཀའ་བྱུང་གི། །འབོད་དོ་ད་ལྟ་འདིར་
གཤེགས་ལ། །བཀའ་ཡི་ཕ་འབབ་བཟའ་བཏུང་རྣམས། །ཁྱེར་ཞིག་ཟོ་ཞིག་ད་རོལ་
ལ། །བཅོལ་བའི་ཕྲིན་ལས་འགྲུབ་པར་མཛོད། །ཨོཾ་ཨུཙྪིཥྚཱ་པ་ཏི་སརྦ་བྷུཉྫ་ཐ་པཱི་བ་ཐ་ཁ་ཁ་ཁཱ་ཧི་
ཁཱ་ཧི། ཞེས་ལྷག་མ་རྣམས་ཞག་སྦྲེལ་གྱི་སྒྲུབ་བསྙེན་སོགས་ཡིན་ན་དཀྱིལ་འཁོར་གྱི་ལྷོ་ཕྱོགས་ཀྱི་ཕྱི་རོལ་དུ་ཕུལ། ནུབ་ཐ་མ་ལ་དེ་དག་ཐམས་
ཅད་ཕྱི་རོལ་གཙང་སར་འབུལ་ལོ། །བདུན་པ་ཐུན་མཐར་གཏོར་མ་གཏང་བ་ནི། གཏོར་མ་གྲུ་གསུམ་ཤ་ཁྲག་གིས་བརྒྱན་པར་མེ་འབར་གཙུགས་རཀྟ་
བྲན། འགུགས་འདྲེན་གསུམ་སོགས་བྱས་མཐར་སྨན་རཀྟ་བྲན་ལ། རཾ་ཡཾ་ཁཾ། ཨོཾ་ཨཱཿཧཱུྃ་ཧ་ཧོཿཧྲཱིཿ གསུམ་གྱིས་བྱིན་གྱིས་
བརླབས། ཨོྃ་བཛྲ་བྷཻ་ར་བ་ཨ་དྷི་པ་ཏི་ས་པ་རི་ཝཱ་ར་པཉྩ་ཨ་མྲྀ་ཏ། མ་ཧཱ་རཀྟ། མ་ཧཱ་བ་ལིནྟ། མཾ་
ས། རུ་དྷཱི་ར། ཀིཾ་ནི་རི་ཏི་ཨི་དཾ་ཁ་ཁ་ཁཱ་ཧི་ཁཱ་ཧི། ཧ་ཧཱ། ཧི་ཧཱི། ཧོ་ཧིཾ། ཕེ་ཨཻ། ཕཊ་ཕཊ། ཅེས་
བདུན་ནམ་ཉེར་གཅིག་གིས་ཕུལ་ལ། ཐུགས་དམ་བསྐུལ་བ་ནི། ཧཱུྃ་ཧཱུྃ་ཧཱུྃ། ཆོས་དབྱིངས་རབ་འབྱམས་མཐའ་དབུས་
བྲལ། །གཉིས་མེད་ཟུང་འཇུག་སྟོང་པའི་ངང་། །མཁའ་ལྟར་རྣམ་དག་སྙིང་རྗེ་ཆེ། །འོད་གསལ་
ཀློང་ཡང་ངང་ཉིད་ལས། །འཇའ་ཚོན་ཇི་བཞིན་སྒྱུ་མའི་སྐུ། །གདུག་པ་འདུལ་ཕྱིར་རབ་བཞེངས་
468

ཀུན་མཁྱེན་རིག་འཛིན་ཆོས་ཀྱི་གྲགས་པའི་གསུང་འབུམ།
12
པ།
།གཤིན་རྗེའི་གཤེད་པོ་དྲག་གཏུམ་ཅན། །རྡོ་རྗེ་འཇིགས་བྱེད་འཇིགས་ཆེན་པོ། །སྐུ་ནི་རི་
རབ་ལྟར་བརྗིད་ཅིང་། །མུན་ལྟར་གནག་ལ་མི་གདུག་པ། །མ་ཧེའི་ཞལ་རྔམ་ཁམས་གསུམ་
ཟ། །རྡོ་རྗེའི་རྭ་རྣོན་སྲིད་རྩེར་འབར། །སྲིན་པོའི་ཞལ་དམར་ཁྲག་འཛག་ཅིང༌། །ཁྲོ་ཞལ་རྣམས་
།ཟློག་
ནི་ཁྲོ་འཁྲུགས་རྔམ། །ཡེ་ཤེས་སེམས་ཞལ་དོན་གཉིས་མཛད། །ཕྱག་རྣམས་མཚོན་ཆ་སྣ་ཚོགས་
འཛིན། །ཞབས་ཀྱིས་ནད་གདོན་གནོན་ཅིང་གཟིར། །མཚན་མ་གྱེན་སྒྲེང་མ་རུངས་
འཇིགས། །གར་དགུའི་ཉམས་ཀྱིས་སྟོང་གསུམ་ཁྱབ། །དུར་ཁྲོད་ཆས་ལྡན་དཔའ་བོ་ཆེ།
བྱེད་རྡོ་རྗེ་ཁྲོ་བཅུས་བསྐོར། །གནམ་ལྕགས་འཁོར་ལོ་འཁོར་ཞིང་འབར། །མེ་འོད་རྡོ་རྗེའི་ཐོག་
སེར་འཕྲོ། །བྱད་ཕུར་རྦོད་གཏོང་གཞོབ་ཏུ་སྲེག །ཁྲོ་ཆེན་བཅུ་ཡི་འཁོར་གྱིས་བསྐོར། །མ་
གཤིན་དྲེགས་ཚོགས་ཕོ་ཉར་བཅས། །ཁྱོད་ཀྱི་ཐུགས་དམ་གནད་ནས་བསྐུལ། །རང་བཞིན་
གནས་ནས་སྐུ་བཞེངས་ལ། །འདིར་གཤེགས་བརྩེར་དགོངས་མཆོད་པའི་ཚོགས། །དམ་རྫས་
འབར་བ་འདི་བཞེས་ལ། །སྔགས་འཆང་བདག་ལ་བྱིན་གྱིས་རློབས། །སྨིན་གྲོལ་དབང་དང་
469

འབྲི་གུང་ཕྱོགས་བཅུའི་མུན་སེལ་དཔེ་ཚོགས།
དངོས་གྲུབ་སྩོལ། །ནད་གདོན་བར་ཆད་མི་མཐུན་སོགས། །ཞི་ཞིང་མེད་པར་མཛད་དུ་
གསོལ། །ཚེ་བསོད་དཔལ་འབྱོར་སྙན་གྲགས་རྒྱས། །ས་ལམ་སྤངས་རྟོགས་ཡོན་ཏན་
ཀུན། །ཆེས་ཆེར་འཕེལ་ཞིང་རྒྱས་པར་མཛོད། །ཁམས་གསུམ་སྲིད་གསུམ་ལུས་ཅན་
དང༌། །ལུས་མེད་བཅས་པའི་གདུལ་བྱ་རྣམས། །མོས་བཞིས་བདག་གི་དབང་དུ་བསྡུས། །ཕྱི་
དགྲ་བསྟན་གནོད་ཞིང་བཅུའི་ཚོགས། །ཁུག་ཅིག་ཆིངས་ཤིག་གསོད་པ་དང༌། །དབྱེ་བསྐྲད་རེང་
རྨོངས་མནན་པ་དང༌། །དྲག་པོའི་ལས་ཀྱིས་རྡུལ་དུ་རློག །ནང་དགྲ་ལས་ཀྱི་རླུང་བཅུ་པོ། །རོ་
རྐྱང་ལམ་དུ་ཉི་ཟླའི་འགྲོས། །རྣམ་པར་བཅིངས་ལ་དྲག་པོའི་ཞིང་། །དྷུ་ཏིར་དམིགས་མེད་ངང་
དུ་སོད། །དཀར་དམར་འདྲེས་པའི་མཐའ་བརྟུལ་ཅིག །གསང་དགྲ་ང་དང་ངར་འཛིན་
བདུད། །རྣམ་རྟོག་ཉོན་མོངས་མ་རུངས་ཚོགས། །རྣམ་ཀུན་སྟོང་ཉིད་རྡོ་རྗེའི་ཚུལ། །འོད་
གསལ་ཆེན་པོའི་མེས་བསྲེགས་ལ། །ཟུང་འཇུག་བདེ་ཆེན་མཐར་དབྱུང་ཞིང༌། །དུས་ལ་བབ་བོ་
ལས་ཀུན་མཛོད། །ཨེ་མ། དཔལ་ཆེན་འཇིགས་བྱེད་སྤྱན་སྔ་རུ། །འཆི་བདག་ལས་ཀྱི་གཤིན་
470

ཀུན་མཁྱེན་རིག་འཛིན་ཆོས་ཀྱི་གྲགས་པའི་གསུང་འབུམ།
12
རྗེ་ནི། །མ་གཤིན་དྲེགས་པའི་ཚོགས་རྣམས་ཀྱིས། །རང་རྟགས་སྲོག་སྙིང་ཕུལ་བ་ནི། །བདག་
ཅག་རང་ལས་སྒྲུབ་པར་གྱིས། །བསྟན་པ་སྲུང་དང་ཆོས་འཁོར་སྐྱོངས། །ལོག་པར་ལྟ་བའི་དགྲ་
དང་བགེགས། །སྐད་ཅིག་ཡུད་ལ་བསྒྲལ་བར་གྱིས། །གལ་ཏེ་དཔའ་བོའི་སྤྱན་སྔ་རུ། །དམ་
བཅས་བཞིན་དུ་མ་བགྱིས་ན། །བདག་ཅག་རྣམས་ཀྱི་མགོ་ལུས་སྙིང་། །ཚལ་པ་བརྒྱར་འགས་
སྲེག་པར་ཤོག །དེ་སྐད་བྲོ་བོར་དམ་བཅས་པ། །དུས་ལ་བབ་བོ་དྲན་གྱིས་ལ། །མ་གཡེལ་མ་
བརྗེད་ལས་བསྒྲུབ་ཕྱིར། །དམ་ལས་མ་འདའ་གནས་འདིར་འདུས། །ཤ་ཁྲག་དམར་གྱི་གཏོར་
མ་བཞེས། །སྔགས་འཆང་བདག་གིས་བཅོལ་བའི་དོན། །ཕྲིན་ལས་མ་ལུས་འགྲུབ་པར་
མཛོད། །གལ་ཏེ་དམ་ལས་ཁྱོད་འདའ་ན། །སྔོན་གྱི་ཐ་ཚིག་དམོད་པའི་མཐུས། །རྡོ་རྗེ་འཇིགས་
བྱེད་བཀའ་ཆད་ཀྱིས། །རྡོ་རྗེ་འབར་བའི་ཐོག་ཆེན་པོས། །ཉམས་པའི་ལུས་སེམས་ཐལ་བར་
རློགས། །རྡོ་རྗེའི་དམྱལ་བར་སྡུག་བསྔལ་ལོ། །དེ་བས་བཅོལ་བའི་ལས་གྱིས་ཤིག །ཅེས་གཏོར་མ་
གཙང་སར་འབུལ། བརྒྱད་པ་མནན་ཅིང་རྟ་བྲོ་ནི། བདག་གི་ཐུགས་ཀའི་འོད་ཀྱིས་དགྲ་བགེགས་བཀུག་པ་མདུན་
471

འབྲི་གུང་ཕྱོགས་བཅུའི་མུན་སེལ་དཔེ་ཚོགས།
ཀྱིས།
དུ་ས་གཞི་ཤགས་ཀྱིས་གས་པའི་ནང་དུ་བསྐྱུར་བས། ལྷོ་ཕྱོགས་གཤིན་རྗེའི་ཞིང་ཁམས་ལྕགས་
མཁར་སྒོ་མེད་དུ་ཚུད་ཅིང་། འཆི་བདག་གི་ལག་ཏུ་གཏད་པས་ཐར་བའི་དུས་མེད་པར་བསམ། དེའི་
སྟེང་དུ་གཏོར་གཞོང་ཁ་སྦུགས་པའི་སྟེང་དུ་རྡོ་རྗེའི་འགྲོས་དང་རྐང་སྟབས་བྱ་ཞིང༌། ཧཱུྃ་ཧཱུྃ། སྔོན་ཡང་རྡོ་རྗེ་འཇིགས་བྱེད་
།འཆི་བདག་ཚོགས་རྣམས་འདུལ་བའི་ཕྱིར། །གཡས་གཡོན་ཞབས་ནི་བཅུ་དྲུག་
གིས། །ལྕགས་མཁར་བཅུ་དྲུག་བརྫིས་ཤིང་མནན། །མཚན་མ་དམར་པོ་རབ་བརྗིད་
པས། །དབུས་ཀྱི་ལྕགས་མཁར་མནན་ཅིང་གཟིར། །རྡོ་རྗེ་གར་གྱིས་འཆི་བདག་རྣམས། །དམ་
ལ་བཏགས་ཤིང་བྲན་དུ་བཀོལ། །དེ་ལྟར་དེང་འདིར་དགྲ་དང་བགེགས། །ཀུན་ནས་ས་འོག་
གཤིན་རྗེའི་ཡུལ། །ལྷོ་ཕྱོགས་ལྕགས་མཁར་ནང་དུ་བཅུག །ལས་ཀྱི་འཆི་བདག་ལག་ཏུ་
གཏད། །སྟེང་ནས་སྔགས་འཆང་རྣལ་འབྱོར་པ། །འཇིགས་བྱེད་འབར་བའི་ཏིང་འཛིན
གྱིས། །ཐབས་མཆོག་རྡོ་རྗེའི་རྐང་སྟབས་བསྒྱུར། །ཤེས་རབ་གཞོམ་མེད་གླུ་དབྱངས་
ལེན། །ཟུང་འཇུག་ལག་པའི་ཟློས་གར་ལས། །གཏི་མུག་ཉོན་མོངས་ལས་རླུང་དང༌། །ཞིང་བཅུ་
472

ཀུན་མཁྱེན་རིག་འཛིན་ཆོས་ཀྱི་གྲགས་པའི་གསུང་འབུམ།
12
དགྲ་གདོན་དམ་སྲི་བགེགས། །བདེ་བ་ཆེན་པོའི་དབྱིངས་སུ་བཀུག །བདེན་མེད་སྒྱུ་མའི་ངང་དུ་
བསད། །འོད་གསལ་རྡོ་རྗེ་མེ་ཡིས་བསྲེགས། །ཟུང་འཇུག་སྟོང་ཉིད་ཀློང་དུ་མནན། །ནམ་ཡང་
ལྡང་བར་མ་བྱེད་ཅིག །ཨོཾ་ཧྲཱིཿཥྚི་སོགས། དགྲ་བགེགས་དམ་སྲི་གནོད་བྱེད་ཀཱ་ཡ་ཝཱཀ་ཙིཏྟ་སྟཱཾ་བྷ་ཡ་
ཨོཾ་ཨཱཿཧཱུྃ་ལཾ་ནན། ཞེས་བརྗོད། གཏོར་གཞོང་ཆུས་བཤལ་སྨན་འབྲུས་བཀང༌། དགུ་པ་བཟོད་པར་གསོལ་བ་ནི། ཧོཿ བདག་
ཅག་མ་རིག་འཁྲུལ་བའི་བློས། །ཡོ་བྱད་མ་ཚོགས་འབག་བཙོག་དང༌། །བསྐྱེད་རྫོགས་འཛབ་
བཟླས་ནོར་འཁྲུལ་རྨོངས། །ལས་སྦྱོར་གནད་དང་མ་ལྡན་སོགས། །གང་ཡང་འཁྲུལ་བར་གྱུར་
པ་རྣམས། །རྡོ་རྗེ་འཇིགས་བྱེད་ལྷ་ཚོགས་ལ། །བཟོད་པར་གསོལ་ལོ་ཚངས་པར་མཛོད། །ཅེས་
དང་། ཡིག་བརྒྱ་བརྗོད། བཅུ་པ་གཤེགས་བསྡུ་ནི། ཧཱུྃ། བདག་གི་ཐུགས་ལས་འོད་ཟེར་འཕྲོས། །མདུན་བསྐྱེད་
།
རྟེན་དང་བརྟེན་པར་བཅས། །རང་ལ་བསྡུ་ཞིང་བདག་བསྐྱེད་ཀྱི། །སྲུང་འཁོར་འཁོར་ལོ་ཁྲོ་
བཅུར་བཅས། །བདག་ལ་ཐིམ་ཞིང་བདག་ཉིད་བཅས། །འོད་ཞུ་མི་དམིགས་མཁའ་ལྟར་
དག །སྟོང་ཉིད་ཁྱབ་གདལ་ཀློང་ཡངས་ངང༌། །སླར་ཡང་ཐུན་མཚམས་ལྷ་ཡི་སྐུ། །རྡོ་རྗེ་
473

འབྲི་གུང་ཕྱོགས་བཅུའི་མུན་སེལ་དཔེ་ཚོགས།
འཇིགས་བྱེད་མ་ཧེའི་གདོང༌། །ཞལ་གཅིག་ཕྱག་གཉིས་གྲི་ཐོད་འཛིན། །ཞབས་གཉིས་བརྐྱང་
བསྐུམ་རྒྱན་ཆས་རྫོགས། །གནས་གསུམ་ཡི་གེས་མཚན་པར་གྱུར། །བཅུ་གཅིག་པ་སྨོན་ལམ་གདབ་པ་
ནི། ཧོ བདག་གིས་འགྲོ་དྲུག་བསྒྲལ་སླད་དུ། །དཔལ་ཆེན་རྡོ་རྗེ་འཇིགས་བྱེད་ཆེ། །བསྒོམས་
དང་བཟླས་པའི་རྣམ་དཀར་དགེ། །མཐའ་ཡས་འགྲོ་བས་དུས་གསུམ་དུ། །དགེ་ཚོགས་བགྱིས་
དང་བགྱིད་འགྱུར་དང་། །བགྱིད་བཞིན་པ་དང་བགྱིད་སྩལ་དང༌། །གདོད་ནས་ཡོད་པའི་དགེ་
ཚོགས་ཀུན། །གཅིག་བསྡུས་འགྲོ་ཀུན་གཤིན་རྗེའི་གཤེད། །ཐོབ་སླད་ཡོངས་སུ་བསྔོ་བགྱིད་
ན། ན། །དེ་འབྲས་གེགས་མེད་འགྲུབ་གྱུར་ཅིག །དེ་འབྲས་གེགས་མེད་འགྲུབ་གྱུར་ཅིག ། །བཅུ་གཉིས་པ་ཤིས་པ་བརྗོད་པ་ནི། ཧཱུྃ། དུས་གསུམ་སངས་
རྒྱས་ཀུན་གྱི་དངོས། །རྩ་བརྒྱུད་བླ་མ་བྱིན་རླབས་བདག །བྱིན་རླབས་མཆོག་དེའི་བདེ་ལེགས་
ཀྱིས། །དུས་འདིར་བཀྲ་ཤིས་བདེ་ལེགས་ཤོག །ཞི་ཁྲོ་ཀུན་འདུས་འཇམ་པའི་དབྱངས། །རྡོ་རྗེ་
འཇིགས་བྱེད་དངོས་གྲུབ་བདག །དངོས་གྲུབ་མཆོག་དེའི་བདེ་ལེགས་ཀྱིས། །དུས་འདིར་བཀྲ་
ཤིས་བདེ་ལེགས་ཤོག །གནས་གསུམ་མཁའ་འགྲོ་ཀུན་གྱི་དངོས། །རྡོ་རྗེ་རོ་ལངས་ཕྲིན་ལས་
474

ཀུན་མཁྱེན་རིག་འཛིན་ཆོས་ཀྱི་གྲགས་པའི་གསུང་འབུམ།
12
བདག །ཕྲིན་ལས་མཆོག་དེའི་བདེ་ལེགས་ཀྱིས། །དུས་འདིར་བཀྲ་ཤིས་བདེ་ལེགས་
ཤོག །དམ་ཅན་རྒྱ་མཚོ་ཀུན་འདུས་པ། །ལས་ཀྱི་གཤིན་རྗེ་མཐུ་སྟོབས་བདག །མཐུ་སྟོབས་
མཆོག་དེའི་བདེ་ལེགས་ཀྱིས། །དུས་འདིར་བཀྲ་ཤིས་བདེ་ལེགས་ཤོག །ཅེས་དང༌། གཞན་ཡང་ཤིས་
བརྗོད་གང་འོས་བརྗོད་དོ། །སྨྲས་པ། གཤིན་རྗེའི་གཤེད་ཀྱི་བཤད་རྒྱུད་ཁྲི་དྲུག་སྟོང༌། །གང་དེར་གཤིན་རྗེའི་
གཤེད་ཀུན་རབ་བཤད་པ། །དེ་དེའི་སྐབས་དོན་འཇིགས་མཛད་མ་ཧེའི་གདོང༌། །ཇི་བཞིན་
བཤད་པའི་རྒྱུད་དོན་ཁོ་བོས་བཤད། །རྒྱལ་བ་ཀུན་གྱི་ཐུགས་རྗེའི་ཚོན་ཁྲི་ཕྲག །ཤེལ་གོང་
གཅིག་པུར་ཤར་པ་འཇམ་པའི་དབྱངས། །སུག་པའི་ཨུཏྤལ་སྙིང་རྗེའི་རལ་གྲི་དེའི། །དཔལ་
གཟིས་རྣམ་དཔྱོད་མིག་འབྱེད་ཁོ་བོ་ཙམ། །མ་ཧེའི་གདོང་རྒྱུད་མཁའ་འགྲོའི་གན་མཛོད་
དུ། །གང་ཡོད་དུམ་བུ་རྟོགས་པ་བདུན་གསུམ་ཙམ། །བོད་དུ་མཆིས་པ་ཕྱི་འགྱུར་གྲགས་ཆེ་
ཡང་། །ར་གཉོས་སྐྱོ་སོགས་འགྱུར་བྱེད་རྗེས་འབྲང་གིས། །རྟོག་བརྟགས་རང་རང་ཁ་འཛིན་ཡ་
མ་བརླས། །ཀུན་ནས་རྙོགས་པས་ཅལ་སྒྲོག་སྲིད་རྩེར་གླེང་། །དེ་ལྟའི་ཚུལ་ལས་བྱེ་འབུམ་གྱིས་
475

འབྲི་གུང་ཕྱོགས་བཅུའི་མུན་སེལ་དཔེ་ཚོགས།
འཕགས་པའི། །སྔ་འགྱུར་རྒྱུད་དོན་རྙོག་མས་མ་གཏམས་པར། །དྲང་པོར་གང་གསུངས་གསོང་
པོར་བཀྲལ་བ་འདི། །ལུགས་མང་ཀུན་ལས་རྒྱལ་མཚན་ཏོག་ལྟར་འབར། །འདི་དགེ་གཏུམ་
པོའི་འོད་ཀྱི་སྣང་བ་ཡིས། །འགྲོ་བའི་མ་རིག་མུན་པ་གཏན་བཅོམ་ནས། །ཡེ་ཤེས་སྣང་བ་རྒྱས་
པའི་རོལ་གར་ནི།
།འཇམ་མགོན་ཉིད་དང་མཚུངས་པར་བདག་ཡིད་སྨོན། །ཞེས་གཤིན་རྗེའི་
གཤེད་རྒྱུད་ཆེན་པོ་ཁྲི་དྲུག་སྟོང་པར་འཇིགས་བྱེད་གདོང་དྲུག་སོགས་མཐའ་དག་གསུངས་པ་
ལས། འདིར་འཇིགས་བྱེད་ཀྱི་སྐབས་ཀྱི་ལེའུ་འདིའི་དོན་རྣམས་ལེགས་པར་མཐོང་ཞིང་རྟོགས་
ནས་གསོང་པོར་བྲིས་པ་འདིའང་།
དུས་མཐའི་དགེ་སློང་རྡོ་རྗེ་འཛིན་པ་འབྲི་གུང་པ་ཆོས་ཀྱི་
གྲགས་པས། མེ་ཁྱི་ནག་པ་ཅན་གྱི་སྟོང་པ་དང་པོར། སྲ་བརྟན་རྡོ་རྗེའི་གནས་མཆོག་ཏུ་མགྱོགས་
པར་སྦྱར་བའོ།། །།སརྦ་མངྒ་ལཾ།།
476